### Beslutning

Fremsendes til Teknisk Udvalg til behandling i henhold til beslutning i byrådets møde den 18. november 2020.

Offentlig fremlæggelse af forslag til Lokalplan nr. 1120, Dagligvarebutik på [adresse] i Hasle, og Tillæg nr. 71 til Kommuneplan 2017.

### Resumé

Lokalplanområdet ligger i byzone og har et samlet areal på ca. 4.700 m². Lokalplanområdet ligger på [adresse] i Hasle, tæt på [adresse], og arealet er privat ejet.

Baggrunden for lokalplanens udarbejdelse er en henvendelse fra en privat projektudvikler, som ønsker at udvikle området. Lokalplanen giver mulighed for at etablere en enkeltstående dagligvarebutik til forsyning af nærområdet.

Lokalplanområdet ligger i kanten af et afgrænset byområde, der i Kommuneplan 2017 er udpeget som underforsynet med dagligvarebutikker. Placeringen af en dagligvarebutik på arealet er således i overensstemmelse med kommuneplanens retningslinje 91 om detailhandel.

Med vedtagelsen af lokalplanen og etableringen af den nye dagligvarebutik bliver dele af de udpegede områder forsynet med en dagligvarebutik. Ændringen af de underforsynede områder skal registreres i kommuneplanen, og der er derfor udarbejdet et kommuneplantillæg.

I november 2018 blev forslag til ændring af kommuneplanen sendt i forudgående offentlig høring, og der blev holdt borgermøde på [adresse]. Der indkom 106 høringssvar, der primært handlede om trafikforholdene og dagligvareforsyningen i området.

Forslaget til lokalplan er ledsaget af en udbygningsaftale, der skal sikre en fortsat tilfredsstillende og sikker trafikafvikling på [adresse] samtidig med en god vejbetjening af butikken.

### Indstilling

Det indstilles, at

1) forslag til lokalplan nr. 1120 godkendes til offentlig fremlæggelse.

2) forslag til Tillæg nr. 71 til Kommuneplan 2017 godkendes til offentlig fremlæggelse.

3) forslag til udbygningsaftale godkendes til offentlig fremlæggelse.

4) bemærkninger fra den forudgående offentlige høring besvares som det det fremgår af indstillingens bilag 4.

### Sagens forløb

04-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-11-2020 Magistraten

Fremsendes til [adresse].

Borgmester Jean Eriksen, rådmand Ron Madsen, Jakob Frandsen og Ulla Skov kan ikke tiltræde indstillingen, men finder, at detailhandel i området bør udvikles omkring [adresse].

Laus Østergaard og rådmand Mik Bruun tog forbehold.

 18-11-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 18. november 2020.
 14-12-2020 Teknisk Udvalg

Sørine Søndergaard, Øystein Carlsen og Ruth Østergaard kunne tiltræde indstillingen i overensstemmelse med Magistratens anbefaling.

Bertil Brandt tog forbehold for drøftelse i gruppen.

Birger Mogensen, Werner Frederiksen og Ulf Jakobsen kunne ikke tiltræde indstillingen.

 16-12-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 16. december 2020 ikke kunne tiltræde indstillingen af 28. oktober 2020 fra Magistratsafdelingen for Teknik og Miljø.

Venstres og det Konservative Folkepartis byrådsgrupper kunne tiltræde indstillingen